**Izvještaj sa okruglog stola na temu Socijalno stanovanje,**

**Berane 13/06/2016**

Okrugli sto organizovan u sklopu projekta ”Veće šanse u zapošljavanju potencijalnih korisnika Regionalnog programa za stanovanje u Beranama” je održan 13. juna 2016. godine u 12h, u prostorijama RBC na Rudešu - Berane.

Svrha ovog seminara je bila da se okupe akteri da bi raspravljali o trenutnoj situaciji u sferi socijalnog stanovanja i prilikama za socijalno stanovanje u Beranama. Svrha čitavog projekta i projektnih aktivnosti je predstavljena u uvodnom izlaganju Tanje Mališić Delević koordinatorke projekta iz Help-a. Neđeljka Sindik iz kancelarije Help-a u Podgorici je predstavila aktivnosti implementirane od strane dva stručnjaka za socijalno stanovanje kao i plan daljih aktivnosti.

Help je napravio postere za objekte socijalnog stanovanja, koji sa jednostavnim slikovnim prikazima ukazuju stanarima kako treba da održavaju zgradu u kojoj žive. Pored toga, Help je objavio i distribuirao Vodič za socijalno stanovanje – koji je pripremio stručnjak za stanovanje Vladimir Bošković. On je učesnicima pojasnio trenutni pravni i strategijski okvir u oblasti socijalnog stanovanja u Crnoj Gori sa fokusom na član 4 Zakona o socijalnom stanovanju, kojim se regulišu ranjive grupe kvalifikovane za povlašćeno stanovanje. Uzimajući u obzir trenutni pravni okvir, on je pojasnio nekoliko ključnih pitanja kojih stanari treba da budu svjesni dok koriste socijalne stanove: osnivanje Skupštine stanara, saradnja Skupštine sa vlasnikom zgrade (lokalna uprava, javna preduzeća itd.) i nivo odgovornosti za održavanje. On je takođe predstavio kako se utvrđuje visina zakupa na osnovu zakona, forme ugovora sa korisnicima, organizaciju posla, otvaranje računa za prikupljanje zakupnine i raspolaganje ovim sredstvima, kao i organizaciju upravljanja u zgradama socijalnog stanovanja. Većina pitanja budućih korisnika su bila fokusirana na obavezna plaćanja kao što su ona za: električnu struju, vodu i troškove zakupnine.

Pošto su mnogi od ovih troškova tokom postojanja kolektivnih centara bili pokrivani od strane Komesarijata za raseljena lica/Biroa za brigu o izbjeglicama, kod korisnika nije razvijena navika o sakupljanju i plaćanju ovih računa i značajan broj korisnika socijalnog smještaja su isključeni sa električne mreže zbog neplaćenih računa. Sa druge strane, Opština je odlučila da samo korisnici socijalnog smještaja koji su podobni za RHP trebaju da plate račune (za struju i vodu) da bi se uzeli u obzir za obezbjeđivanje socijalnog smještaja. Sadašnji stanovnici Rudeša, kao i predstavnici Opštine su već imali sastanke sa predstavnicima Elektroprivrede u cilju da se pomogne stanarima da zaključe ugovore sa Elektroprivredom o plaćanju duga u ratama. Međutim, u daljoj raspravi je potencijalnim korisnicima RHP-a razjašnjeno da je period humanitarnih pomoći prošao i da svi stanari u okviru socijalnog stanovanja, čak i u slučaju povlašćenog stanovanja moraju sami da plaćaju račune za struju i vodu. Oni su takođe informisani da u slučaju da dobijaju finansijsku socijalnu pomoć od države mogu da se prijave kod Elektroprivrede i dobijaju 20% popusta na račune, što je predviđeno za socijalno ugrožene porodice.

Olga Tuzović je obavila prezentaciju Sistema socijalnog stanovanja i održavanja. Fokus njene prezentacije je bio na obavezama Opštine, dokumentima koje Opština treba da razvije, odnosima između Opštine i stanara. Ona je predstavila kako funkcionišu ovi odnosi u studiji o novoj zgradi za socijalno stanovanje u Opštini Podgorica. Ova prezentacija je uključila i informacije o iznajmljivanju jedinica/stanova za socijalno stanovanje – kroz primjere iz prakse i aktivnosti Agencije za stanovanje.

Ona je predložila kreiranje elektronske baze podataka sa popisom postojećih stambenih jedinica koje su u vlasništvu Opštine, saradnju sa Direktoratom za imovinu i pribavljanje listi o zajedničkom vlasništvu za zgrade i naselja. Za one stambene objekte ili naselja koja su sa sigurnošću u vlasništvu Opštine, treba objaviti javni poziv svim korisnicima da dođu i donesu sa sobom odluke na kojima je baziran njihov boravak u stanovima, u cilju bilježenja i određivanja statusa, zatim razviti nove forme ugovora u skladu sa Zakonom o socijalnom stanovanju i informisati ih o obavezi plaćanja zakupnine.

Predstavnici lokalne administracije i institucija na okuglom stolu su bili:

* Sekretar Sekretarijata za društvne djelatnosti i opštu upravu Opštine Berane – Mladen Stijović
* Sekretar za finansije Opštine Berane – Svetomir Aković
* Opština Berane, Savjetnica za raseljena lica i Rome – Ljubinka Mijović
* Opština Berane, Savjetnik za preduzetništvo –Vidak Labović
* Opština Berane, Savjetnica – Dragana Delević
* Opština Berane, Savjetnica za socijalna pitanja –Sabaheta Cikotić
* Direktorica ZZZ CG – Biro rada Berane - Branka Sćekić
* Centar za socijalni rad - Berane – Marija Stanišić
* Direktor Regionalnog biznis centra u Beranama – Radule Bojović

Sa strane potencijalnih korisnika RHP okruglom stolu su prisustvovali:

* Predstavnik naselja Rudeš I - Mirko Spalević
* Predstavnik naselja Rudeš II – MomciloVukotić
* Predstavnik udruženja raseljenih lica – Milorad Marijanović